CELEX: 32007R0342
Language: mt
Date: 2007-03-29 00:00:00
Title: Regolament tal-Kummissjoni (KE) Nru 342/2007 tad- 29 ta' Marzu 2007 li jemenda r-Regolament (KE) Nru 489/2005 rigward id-determinazzjoni taċ-ċentri ta' l-intervent u t-teħid tar-ross fil-ħliefa ( paddy ) mill-aġenziji ta' l-intervent wara l-adeżjoni tal-Bulgarija u tar-Rumanija fl-Unjoni Ewropea

29.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               229
            
         REGOLAMENT TAL-KUMMISSJONI (KE) Nru 342/2007
   tad-29 ta' Marzu 2007
   li jemenda r-Regolament (KE) Nru 489/2005 rigward id-determinazzjoni taċ-ċentri ta' l-intervent u t-teħid tar-ross fil-ħliefa (paddy) mill-aġenziji ta' l-intervent wara l-adeżjoni tal-Bulgarija u tar-Rumanija fl-Unjoni Ewropea
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1785/2003 tad-29 ta' Settembru 2003 dwar l-organizzazzjoni komuni tas-suq tar-ross (1), u b'mod partikolari l-Artikolu 6(3) u l-Artikolu 7(5) tiegħu,
   Billi:
   
               (1)
            
            
               L-Artikolu 6(2) tar-Regolament (KE) Nru 1785/2003 jistipula li l-elenku taċ-ċentri ta' l-intervent għat-teħid tar-ross fil-ħliefa (paddy) għandu jiġi ddeterminat mill-Kummissjoni wara konsultazzjoni ma' l-Istati Membri. Dan l-elenku jidher fl-Anness I tar-Regolament tal-Kummissjoni (KE) Nru 489/2005 tad-29 ta' Marzu 2005 dwar regoli ddettaljati għat-twettiq tar-Regolament tal-Kunsill (KE) Nru 1785/2003 rigward id-determinazzjoni taċ-ċentri ta' l-intervent u t-teħid tar-ross fil-ħliefa (paddy) mill-aġenziji ta' l-intervent (2). Wara l-adeżjoni tal-Bulgarija u tar-Rumanija fl-Unjoni Ewropea fl-1 ta' Jannar 2007, jinħtieġ li jiġu ddeterminati ċ-ċentri ta' l-intervent għal dawn l-Istati Membri l-ġodda u li jkunu inklużi fl-elenku msemmi.
            
         
               (2)
            
            
               L-Artikolu 7(1) tar-Regolament (KE) Nru 1785/2003 jillimita għal 75 000 tunnellata l-kwantitajiet li jistgħu jinxtraw mill-aġenziji ta' l-intervent mal-Komunità kollha. Biex din il-kwantità titqassam b'mod ġust, il-kwantitajiet għal kull Stat Membru produttur ġew stabbiliti mir-Regolament (KE) Nru 489/2005, fil-qies taż-żoni bażi nazzjonali stabbiliti mir-Regolament tal-Kunsill (KE) Nru 1782/2003 tad-29 ta' Settembru 2003 li jistabbilixxi regoli komuni għal skemi diretti ta' appoġġ fi ħdan il-politika agrikola komuni u li jistabbilixxi ċerti skemi ta' appoġġ għall-bdiewa (3), kif ukoll il-medji tal-produzzjoni li jingħataw fl-Anness VII ta' l-istess Regolament. Wara l-adeżjoni tal-Bulgarija u tar-Rumanija, jinħtieġ li dan it-tqassim bejn l-Istati Membri produtturi jiġi rrivedut, billi jiġu applikati l-istess kriterji ta' tqassim użati fl-adozzjoni tar-Regolament (KE) Nru 489/2005, iżda billi jittieħed kont ukoll taż-żoni bażi tal-Bulgarija u tar-Rumanija.
            
         
               (3)
            
            
               Għaldaqstant, huwa f'loku li r-Regolament (KE) Nru 489/2005 jiġi emendat.
            
         
               (4)
            
            
               Il-miżuri previsti f'dan ir-Regolament huma skond l-opinjoni tal-Kumitat ta' Ġestjoni għaċ-Ċereali,
            
         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 489/2005 huwa emendat kif ġej:
   
               1)
            
            
               L-Anness I huwa emendat skond l-Anness I ta' dan ir-Regolament.
            
         
               2)
            
            
               L-Anness V huwa mibdul bit-test ta' l-Anness II ta' dan ir-Regolament.
            
         Artikolu 2
   Dan ir-Regolament jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 29 ta' Marzu 2007.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 270, 21.10.2003, p. 96. Ir-Regolament kif emendat bir-Regolament (KE) Nru 797/2006 (ĠU L 144, 31.5.2006, p. 1).
   
      (2)  ĠU L 81, 30.3.2005, p. 26.
   
      (3)  ĠU L 270, 21.10.2003, p. 1. Ir-Regolament kif emendat l-aħħar bir-Regolament (KE) Nru 2013/2006 (ĠU L 384, 29.12.2006, p. 13).
   
      ANNESS I
      Fl-Anness I tar-Regolament (KE) Nru 489/2005, jiżdiedu l-punti 7 u 8 li ġejjin:
      
         “7.   Il-Bulgarija
         
                     Ir-Reġjuni
                  
                  
                     L-ismijiet taċ-ċentri ta' l-intervent
                  
               
                     Пазарджишка област
                  
                  
                     Пазарджик
                  
               
                     Пловдивска област
                  
                  
                     Пловдив
                  
               
                     Старозагорска област
                  
                  
                     Стара Загора
                  
               
            
         8.   Ir-Rumanija
         
                     Ir-Reġjuni
                  
                  
                     L-ismijiet taċ-ċentri ta' l-intervent
                  
               
                     Ialomita
                  
                  
                     Slobozia”
                  
               
   
   
      ANNESS II
      
         
            “ANNESS V
            Tranche nru 1 imsemmija fl-Artikolu 5
            
                        L-Istat Membru
                     
                     
                        Tranche nru 1
                     
                  
                        Il-Bulgarija
                     
                     
                        584  t
                     
                  
                        Il-Greċja
                     
                     
                        4 636  t
                     
                  
                        Spanja
                     
                     
                        20 320  t
                     
                  
                        Franza
                     
                     
                        4 148  t
                     
                  
                        L-Italja
                     
                     
                        40 432  t
                     
                  
                        L-Ungerija
                     
                     
                        305  t
                     
                  
                        Il-Portugall
                     
                     
                        4 549  t
                     
                  
                        Ir-Rumanija
                     
                     
                        26  t”